***Podmienky priebežného hodnotenia z predmetu Pracovné právo III.***

***denné štúdium***

Počas semestra budú študentom zadané dve písomné priebežné hodnotenia:

* **prvé** bude zadané v siedmom týždni letného semestra 2016/2017 (**28. marca 2017**) – v rozsahu: prvá až piata prednáška z PP III. podľa syláb,
* **druhé** bude zadané v dvanástom týždni letného semestra 2016/2017 (**02. mája 2017**) – v rozsahu: šiesta až desiata prednáška z PP III. podľa syláb.

Maximálny počet bodov z jedného priebežného hodnotenia je 20 bodov. Pre úspešné absolvovanie priebežného hodnotenia musí študent získať 11 bodov. Výsledky z priebežných hodnotení sa nespočítavajú. V prípade, ak študent nezíska ani z jedného priebežného hodnotenia aspoň 11 bodov, nesplní podmienky priebežného hodnotenia a nebude mu umožnené vykonať skúšku. Zapíše sa mu hodnotenie „**FX**“ a v ďalšom akademickom roku bude predmet opakovať. Druhé priebežné hodnotenie slúži aj ako náhradné, nielen v prípade nevyhovenia z prvého priebežného hodnotenia, ale aj v prípade absencie študenta, a preto ďalšie **náhradné písanie priebežného hodnotenia nebude umožnené.**

Skúška z PP III. je písomná.

Hodnotenie písomnej skúšky z PP III. je nasledovné :

**30 – 28 bodov** – hodnotenie „**A**“

**27 – 25 bodov** – hodnotenie „**B**“

**24 – 22 bodov** – hodnotenie „**C**“

**21 – 19 bodov** – hodnotenie „**D**“

**18 – 16 bodov** – hodnotenie „**E**“.

V Košiciach, január 2017

JUDr. Marcel Dolobáč, PhD.

 vedúci katedry